CELEX: 52016DP0078
Language: ro
Date: 2016-03-09 00:00:00
Title: Decizia Parlamentului European din 9 martie 2016 privind propunerea de numire a directorului executiv al Autorității Europene de Asigurări și Pensii Ocupaționale (EIOPA) (C8-0023/2016 – 2016/0902(NLE))

9.2.2018   
            
            
               RO
            
            
               Jurnalul Oficial al Uniunii Europene
            
            
               C 50/155
            
         P8_TA(2016)0078
   Numirea unui nou director executiv al Autorității Europene de Asigurări și Pensii Ocupaționale (EIOPA)
   Decizia Parlamentului European din 9 martie 2016 privind propunerea de numire a directorului executiv al Autorității Europene de Asigurări și Pensii Ocupaționale (EIOPA) (C8-0023/2016 – 2016/0902(NLE))
   (Procedura de aprobare)
   (2018/C 050/22)
   
      Parlamentul European,
   
               —
            
            
               având în vedere propunerea consiliului supraveghetorilor Autorității Europene de Asigurări și Pensii Ocupaționale (EIOPA) din 3 februarie 2016 de numire a directorului executiv al EIOPA pentru un mandat de cinci ani (C8-0023/2016),
            
         
               —
            
            
               având în vedere articolul 51 alineatul (2) din Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană de Asigurări și Pensii Ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (1),
            
         
               —
            
            
               având în vedere Regulamentul său de procedură,
            
         
               —
            
            
               având în vedere raportul Comisiei pentru afaceri economice și monetare (A8-0045/2016),
            
         
               A.
            
            
               întrucât mandatul actualului director executiv al EIOPA se încheie la 31 martie 2016;
            
         
               B.
            
            
               întrucât, la 28 ianuarie 2016, în urma unei proceduri de selecție deschise, consiliul supraveghetorilor EIOPA a propus numirea lui Fausto Parente în calitate de director executiv pentru un mandat de cinci ani, în conformitate cu articolul 51 alineatele (2) și (3) din Regulamentul (UE) nr. 1094/2010;
            
         
               C.
            
            
               întrucât, la 23 februarie 2016, Comisia pentru afaceri economice și monetare a organizat o audiere cu Fausto Parente, în cursul căreia acesta a făcut o declarație introductivă și apoi a răspuns la întrebările adresate de membrii comisiei,
            
         
            
               1.
            
            
               emite un aviz favorabil privind numirea dlui Fausto Parente în funcția de director executiv al EIOPA;
            
         
            
               2.
            
            
               încredințează Președintelui sarcina de a transmite prezenta decizie Consiliului, Comisiei, EIOPA și guvernelor statelor membre.
            
         
      (1)  JO L 331, 15.12.2010, p. 48.